Sarki Usman Nagogo Muhammadu Dikko KBE CMG (1905 – 18 Maris, 1981) kuma shi ne Sarkin Katsina daga ranar 19 ga watan Mayu, shekara ta 1944, har zuwa rasuwarsa a shekara ta 1981. Ya gaji mahaifinsa, Muhammadu Dikko, a matsayin sarki, kuma dansa, Muhammadu Kabir Usman ya gaje shi. Ya kasance dan boko kuma ya karanta ilimin Addini Sarki Alhaji Usman Nagogo Shine mahaifin Janar Hasan Usman Katsina, an haifi Sarki Nagogo a garin katsina a shekara ta 1905, kuma shine sarki na goma a tsarin mulkin fulanin Katsina, usman Nagogo mutum ne mai ƙwazo, mai kulawa da addininsa kuma shine shugaban musulunci a garinsa. Nagogo ya fara karantu shi ne a karkashin malamin Islamiyya Attahiru, wanda ya koyar da sarki na gaba. ya karantar dashi ne tare da dan uwan shi a cikin Gambarawa kwatas na Katsina. Usman Nagogo ya fara karatunsa na boko a tsohuwar “Provicial School” a shekarar 1915, wanda ya gama da babban sakamako watau “upper certificate” a shekarar 1923, ya koyi yaren larabci da Shariar Musulunci “Islamic Jurist Prudence”.